Կուլի փոքրաչղջիկ

Կուլի փոքրաչղջիկ (), միջերկրածովային փոքրաչղջիկ, չղջիկների ենթաընտանիքի հարթաքիթ չղջիկների ընտանիքի կաթնասուն կենդանի։

Հայաստանում հանդիպում է Արարատի, Արմավիրի, Վայոց ձորի, Գեղարքունիքի մարզերում, Երևանի շրջակայքում։ Բնակվում է շինությունների (հաճախ՝ նաև բնակեցված) լուսամուտների, դռների, պատերի ճեղքերում, տանիքներում, հազվադեպ՝ ծառերի կեղևի տակ։ Ձմեռում է մեծաքանակ խմբերով՝ գաղութներով։ Մարմնի երկարությունը 41-48 մմ է, պոչինը՝ 35-40 մմ, նախաբազկինը՝ 33-37 մմ։ Ականջները փոքր են (երկարությունը 12-13 մմ)՝ գորշ կամ սև։ Մազածածկը դեղնահարդագույն է, արմատային մասը՝ գորշասև։ Սնվում է մանր գիշերաթիթեռներով, մոծակներով և մլակներով։ Հունիսի վերջին ծնում է 2 ձագ։

Կենդանիներ այբբենական կարգով
Հարթաքիթ չղջիկներ
Չվտանգված տեսակներ
Միջին Արևելքի կաթնասուններ